CELEX: 62018CA0527
Language: et
Date: 2019-09-19 00:00:00
Title: kohtuasi C-527/18: Euroopa Kohtu (teine koda) 19. septembri 2019. aasta otsus (Bundesgerichtshofi eelotsusetaotlus – Saksamaa) – Gesamtverband Autoteile-Handel e.V. versus KIA Motors Corporation (Eelotsusetaotlus – Õigusaktide ühtlustamine – Mootorsõidukid – Määrus (EÜ) nr 715/2007 – Artikli 6 lõike 1 esimene lause – Sõidukite remondi- ja hooldusteave – Tootja kohustus sõltumatute ettevõtjate ees – Selle teabe piiranguteta ja standardses vormis kättesaadavus – Üksikasjalikud eeskirjad – Diskrimineerimiskeeld)

25.11.2019   
            
            
               ET
            
            
               Euroopa Liidu Teataja
            
            
               C 399/15
            
         
      Euroopa Kohtu (teine koda) 19. septembri 2019. aasta otsus (Bundesgerichtshofi eelotsusetaotlus – Saksamaa) – Gesamtverband Autoteile-Handel e.V. versus KIA Motors Corporation
      (kohtuasi C-527/18) (1)
      
      (Eelotsusetaotlus - Õigusaktide ühtlustamine - Mootorsõidukid - Määrus (EÜ) nr 715/2007 - Artikli 6 lõike 1 esimene lause - Sõidukite remondi- ja hooldusteave - Tootja kohustus sõltumatute ettevõtjate ees - Selle teabe piiranguteta ja standardses vormis kättesaadavus - Üksikasjalikud eeskirjad - Diskrimineerimiskeeld)
      (2019/C 399/17)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Hageja ja kassatsioonkaebuse esitaja: Gesamtverband Autoteile-Handel e.V.
      
         Kostja ja vastustaja kassatsioonimenetluses: KIA Motors Corporation
      
         Resolutsioon
      
      
                  1.
               
               
                  Euroopa Parlamendi ja nõukogu 20. juuni 2007. aasta määruse (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust, artikli 6 lõike 1 esimest lauset tuleb tõlgendada nii, et autotootja ei pea sõltumatule ettevõtjale tegema sõiduki remondi- ja hooldusteavet kättesaadavaks elektrooniliselt töödeldavas vormis.
               
            
                  2.
               
               
                  Määruse nr 715/2007 artikli 6 lõike 1 esimest lauset tuleb tõlgendada nii, et asjaolu, et autotootja on volitatud edasimüüjate ja remonditöökodade kasuks loonud teabeteenuse osutaja vahendusel täiendava teabekanali originaalvaruosade turustamiseks volitatud edasimüüjate ja remonditöökodade kaudu, ei tähenda seda, et sõltumatute ettevõtjate jaoks on see teave kättesaadav viisil, mis on volitatud edasimüüjate ja remonditöökodadega võrreldes diskrimineeriv selle sätte tähenduses, kui sõltumatutel ettevõtjatel on võimalik kasutada sõidukite remondi- ja hooldusteavet sellisel moel, mis ei ole volitatud edasimüüjatele ja remonditöökodadele kättesaadavaks tehtud teabe sisu ega kättesaadavuse vormi poolest diskrimineeriv.
               
            
         (1)  ELT C 445, 10.12.2018.